**वाणिज्य, आपूर्ति तथा उपभोक्ता संरक्षण विभाग**

**बबरमहल,  काठमाण्डौ**

**बजार अनुगमन तथा अन्य गतिविधि सम्वन्धी जानकारी**

**२०७६ माघ १० गते शुक्रवार**

(क) बजार अनुगमन सम्वन्धी

·       २०७६ माघ १० गते शुक्रवार अनुगमन गरिएका फर्म संख्या : ७ वटा

·       व्यापारिक फर्मको प्रकृति : मझौला तथा ठूला खाद्य किराना पसल र मार्टहरु

·       उपभोक्ता संरक्षण ऐन,  २०७५ बमोजिम कारवाही गरिएको किसिम : ३ वटा फर्ममा जरिवाना गरिएको, ६ वटा फर्ममा तत्काल सुधार गर्न निर्देशन दिइएको र ३ वटा फर्ममा अयोग्य वा म्याद गुज्रेका रु ४९९०।०० बराबरका उपभोग्य वस्तु उत्पादक/वितरकको मा फिर्ता गर्न  
लगाइएको ।

·       जरिवाना गर्नुको कारण : व्यवसाय दर्ता नगरी सञ्चालन हुनु र  अनुगमनका क्रममा असहयोग हुनु ।

·       जरिवाना गरिएका फर्महरु : ब्लु मुन स्टोर्स, लाजिम्पाटले अनुगमनमा असहयोग गरेको हुँदा रु ५००० जरिवाना गरिएको । श्री मातारानी ट्रेडिङ्ग प्रा.ली., घट्टेकुलो र  बकेट लिप्ट मार्ट प्रा.ली. मध्यपुर ठिमिको व्यवसाय दर्ता प्रमाणपत्र नभएको हुँदा दुवैलाई रु ५०, ०००।०० जरिवाना गरिएको ।

 (ख) विज्ञद्वारा प्रस्तुति र जिज्ञाशाको समाधान

विभागले शुरु गरेको हरेक महिना शुक्रवारको दिन महत्वपूर्ण विषयमा विज्ञद्वारा प्रस्तुति गर्ने कार्यक्रमको तेश्रो श्रृंखलाको रुपमा २०७६ माघ १० गते शुक्रवार आज खरिद व्यवस्थापनका विज्ञ  एवं पूर्वसचिव डा. दुर्गानिधि शर्माबाट सार्वजनिक खरिद व्यवस्थापनका विविध विषयमा प्रस्तुति भै जिज्ञाशाहरुको सम्वोधन गर्ने कार्यक्रम विभागकै सभाहलमा सम्पन्न भयो ।